RESPONSIO AD QUAESTIONEM LITERARIAM. 3,7 



inito pacto ; certiorem ctiam ipsum fecit poscere Mosleminos ipsam sibi diripiendam ; 

 cui Omarus respondit, se Iioc consilium improbare, vetuitque urbem militibus deprae- 

 dandam relinquere. 



Ex epistola Amri manifestum est, illum ex urbis expugnatione gloriolam captavisse'. 

 Propterea in recensendis ejus monumentis sibi placet , neque olitores quidem aut bal- 

 nea, aut Judaeos tributum pendentes , aut quidquid aliquam miraculi speciem praebeat, 

 omittit. In tota narratione , Abulfaragius eum tamquam fautorcm ct amatorcm literarum 

 librorumque depinxit , qui si talis fuerit , enumerans res pretiosas , quas sibi acqiri- 

 siverat, id omisisset, cujus maximum erat pretium , si exstitisset (20)? Vix enim 

 fieri potuit, iit Amrus ignorarct Bibliotbccam in urbe quam ceperat exstare, et, si po- 

 namus Bibliothecam extitisse, quomodo Elmacinus et Eutychius literas Amri traden- 

 tes, de illa omnino tacuissent? Eutychius et Elmacinus ambo eruditi, ambo literis 

 dediti illam certe pluris aestimaverunt , quam aut olitores aut balnea. Igitur his sal- 

 tem adeo notum visum est, Bibliothecam jam dudum interiisse, ut hujus rei ne men- 

 tio quidem illis nccessaria esse videretur. Si hinc epistolam rcvera ad Khalifam misit 

 Amrus , (nam haec quoque res non omni dubitatione major est ) non potuit Omarus 

 celebrem illam responsionem mittere , quum de bibliotheca nihil omnino rescivisset. 

 Aut statuendum esset Amrura iterum ad Omarum scripsisse, hujusque responsum Akx- 

 andriae expectavisse ; quod ideo non admittendum viJetur, quia Amrus haud ita lon- 

 gam Alexandriae moram fecit, et Omarus ducem suum jussit ut omnibus rebus Alex- 

 andrinis parceret sine Bibliothecae exceptione. 



Sed si priora qiioque Bibliothecae fata spectantur , si combustiones calamitatesque con- 

 siderantur, quibus exposita fiiit, non Bibliotheca, tantum , scd universa quoque iirbs 

 Alexandria; si numerus librorum , qui in istis calamitatibus pencnmt, nemo est quin 

 facile concedat, medio saeculo septiroo tot libros Alesandriae superesse non potuisse. 



Isidorus (21) dicir, tempore Philadelphi 70,000 libros collectos esse. Epiphanius (22) 

 habet 54,800, scilicet ante versionem Septuaginta Judaeorum ; Eusebius (23) et Syncel- 



lus 



(20) Huic argumento objici posset, Ararum de industria bibliotliecje mentionem neglexis- 

 se , quum speraret fore ut tali modo illam servaret. Cognoscebat enira ferox Oman in literas 

 ingenium , et conjieere poterat, qviinam rei eventus futurus esset, si cum Omaro de illa agen- 

 dum esset; sed cum Johannes Bibliothecam ab illo peteret , huic placere cupiens, omnem jaaa- 

 vit aleam et Dominr sui jussum rogavit. Haec tamen explieatio, ob caussas hac disputatione expo- 

 sitas, nimis invalida videtur. 



(21) Origin. VI. 3. (22) De mens. et pond. e. 9, 



(33) Euseb. p. 66, 



E3 



